b"\n_START_ARTICLE_\nPa\xc3\xads s\xc3\xadcul\n_START_PARAGRAPH_\nEl pa\xc3\xads s\xc3\xadcul (pronunciaci\xc3\xb3 [\xcb\x88se\xcb\x90k\xc9\x9bj]; hongar\xc3\xa8s: Sz\xc3\xa9kelyf\xc3\xb6ld; roman\xc3\xa8s: \xc5\xa2inutul Secuiesc; alemany: Szeklerland; llat\xc3\xad: Terra Siculorum) \xc3\xa9s la part oriental de Transsilv\xc3\xa0nia, a Romania, habitada per la minoria hongaresa s\xc3\xadcul. Se situa a les valls i turons de l'est dels Carpats. Administrativament es tracta dels comtats d'Harghita, Covasna i algunes parts de Mure\xc5\x9f._NEWLINE_Origin\xc3\xa0riament, el nom Pa\xc3\xads s\xc3\xadcul denotava una regi\xc3\xb3 aut\xc3\xb2noma dins de Transsilv\xc3\xa0nia. Exist\xc3\xad com a tal des de l'edat mitjana fins al Comprom\xc3\xads Austrohongar\xc3\xa8s del 1867, quan els escons s\xc3\xadculs i saxons es reempla\xc3\xa7aren amb el sistema de comtats. Junt amb Transsilv\xc3\xa0nia, esdevingu\xc3\xa9 part de Romania al 1920; es torn\xc3\xa0 a Hongria el 1940 i s'adjunt\xc3\xa0 a Romania de nou el 1945.\n_START_SECTION_\nAutonomia\n_START_PARAGRAPH_\nDespr\xc3\xa9s de la Segona Guerra mundial, es cre\xc3\xa0 una Regi\xc3\xb3 Aut\xc3\xb2noma Hongaresa a l'any 1952, que inclo\xc3\xafa la majoria del Pa\xc3\xads s\xc3\xadcul. Aquest estatus d'autonomia es tragu\xc3\xa9 l'any 1968, durant el r\xc3\xa8gim de Nicolae Ceau\xc8\x99escu. Despr\xc3\xa9s de la caiguda del comunisme s'esperava que la regi\xc3\xb3 auton\xc3\xb2mica es reinstal\xc2\xb7l\xc3\xa9s, per\xc3\xb2 no ocorregu\xc3\xa9._NEWLINE_Ara hi ha un moviment autonomista al pa\xc3\xads. Aix\xc3\xb2 s\xc3\xad, rep for\xc3\xa7a oposici\xc3\xb3 del govern central. L'actual president de Romania, Traian B\xc4\x83sescu, li va dir al llavors president d'Hongria (L\xc3\xa1szl\xc3\xb3 S\xc3\xb3lyom) que mai no acceptar\xc3\xa0 l'autonomia hongaresa."